sagorsarker/bangla-wikipedia huggingface dataset:
মনসুর রানা

মনসুর রানা (; জন্ম ২৭ ডিসেম্বর ১৯৬২ লাহোর, পাঞ্জাব, পাকিস্তান) একজন প্রাক্তন পাকিস্তানি ক্রিকেটার, যিনি ১৯৮০ থেকে ১৯৯২ সাল পর্যন্ত দুটি ওয়ানডে খেলেছিলেন কিন্তু তারপর আর দলে জায়গা পাননি। এই দুটি ম্যাচে তিনি মাত্র ১৫ স্কোর করেছিলেন। দুটি ওয়ানডে ছাড়া তিনি কখনও টেস্টে পাকিস্তানি দলের প্রতিনিধিত্ব করার সুযোগ পাননি। তারপর তিনি কোচিং করানো শুরু করেন, তার কোচিংয়ের অধীনে ২০০৬ সালে শ্রীলঙ্কায় পাকিস্তান দল অনূর্ধ্ব ১৯ ক্রিকেট বিশ্বকাপ জিতেছিল। পরে তিনি পাকিস্তানের মহিলা দলের প্রধান কোচ হিসাবে নিয়োগ পেয়েছিলেন যে দলটি ২০১০ এশিয়ান গেমসে স্বর্ণপদক জয় করেছিল। ২০১২ সালের ১৬ সেপ্টেম্বর, তাকে পাকিস্তান পুরুষ ক্রিকেট দলের টিম অপারেশনস, লজিস্টিকস এবং প্রশাসনিক ব্যবস্থাপক হিসাবে দায়িত্ব দেয়া হয়।
কদিমচিলান ইউনিয়ন

কদিমচিলান ইউনিয়ন বাংলাদেশের নাটোর জেলার লালপুর উপজেলার অন্তর্গত একটি ইউনিয়ন পরিষদ। এটি ২৩.৩১ কিমি২ (৯.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,৭৬৫ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৩টি।
নাটোর জেলার ইউনিয়ন পরিষদসমূহ

নাটোর জেলার ইউনিয়ন পরিষদসমূহ হচ্ছে বাংলাদেশের রাজশাহী বিভাগের নাটোর জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৭ টি উপজেলা, ৭টি থানা এবং ৮টি পৌরসভা, ৫২ টি ইউনিয়ন, ১২৬৫ টি মৌজা, এবং ১৪৩৪টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
ফর সামা

ফর সামা(আরবি: من أجل سما ‘মিন আজল সামা’) ২০১৯ সালের একটি তথ্যচিত্র যা ওয়াদ আল-কাতিয়াব প্রযোজিত এবং রচনা, ও আল- কাতিয়াব ও এডওয়ার্ড ওয়াটস পরিচালিত। চলচ্চিত্রটি সিরিয়ার অভ্যুত্থানে বিদ্রোহী ও সাংবাদিক হিসাবে ওয়াদ আল-কাতাবের যাত্রাকে কেন্দ্র করে। তার স্বামী হলেন হামজা আল-কাতিয়াব,আলেপ্পো থাকা কয়েকজন চিকিৎসকের মধ্যে একজন, এবং তারা সিরিয়া গৃহযুদ্ধ সময় তাদের মেয়ে সামা আল-কাতেবকে বড় করেছেন তাকে দেখানোর জন্য এই তথ্যচিত্র রেখে দেন। ছবিটির ১১ ই মার্চ, ২০১৯ তারিখে সাউথ-সাউথ পশ্চিম উৎসব মাধ্যমে মুক্তি পায়, যেখানে এটি ডকুমেন্টারি ফিচার প্রতিযোগিতার গ্র্যান্ড জুরি এবং শ্রোতা পুরস্কার জিতেছে। 
ব্রিটিশ একাডেমি অব ফিল্ম অ্যান্ড টেলিভিশন আর্টস পুরস্কারে চার বিভাগে মনোনীত হয়েছিল। এটিকে এখন পর্যন্ত সর্বাধিক মনোনীত ডকুমেন্টারি হিসাবে মনে করা হচ্ছে।এটি ৯২তম একাডেমি পুরস্কার শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কার এর জন্য মনোনীত হয়েছিল। 
ফিল্মটিতে আলেপ্পোর যুদ্ধের আগে এবং এর আগে সিরিয়ার আলেপ্পোয় পাঁচ বছরের মধ্যে ওয়াদ আল-কাতাবের জীবন দেখানো হয়েছিল। আলেপ্পো বিশ্ববিদ্যালয়ের এক ১৮ বছর বয়সী মার্কেটিং এর শিক্ষার্থী যখন ২০১১ সালে এই বিদ্রোহ শুরু হয়েছিল,সে হামজা কাতাব প্রেমে পড়েছিল, এবং বিয়ে করেন তার প্রথম মেয়ে সামাকে জন্ম দেয়।এবং সিরিয়া গৃহযুদ্ধ শুরু হলে প্রতিটা মূহর্তে ভিডিও ধারণ করে তার স্বামী ডাক্তার হওয়ার সুবাধে তিনি একাধিক হাসপাতাল এর চিত্র ধারণ করেন।
ব্রিটিশ একাডেমি অব ফিল্ম অ্যান্ড টেলিভিশন আর্টস একজন ব্রিটিশ লেখক, পরিচালক ও প্রযোজক কর্তৃক অসামান্য আত্মপ্রকাশের চলচ্চিত্রটি চারটি বিভাগে মনোনীত হয়েছে। সেরা ব্রিটিশ চলচ্চিত্র; সেরা চলচ্চিত্র ইংরেজি ভাষায় নয় এবং সেরা ডকুমেন্টারি। 
ফর সামা ডিসেম্বর ২০১৯ সালে ব্রিটিশ ইন্ডিপিন্ডেট চলচ্চিত্র পুরস্কারে একাধিক পুরস্কার জিতেছে যার মধ্যে রয়েছে: সেরা ব্রিটিশ স্বাধীন চলচ্চিত্র, সেরা ডকুমেন্টারি, সেরা পরিচালক এবং সেরা সম্পাদনা। 
২০১৯ কান চলচ্চিত্র উৎসব শ্রেষ্ঠ প্রমাণ্যচিত্র পুরস্কার পেয়েছি। ৯২তম একাডেমি পুরস্কার শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কার এর জন্য মনোনীত হয়েছিল।
জাহাঙ্গীরপুর সরকারি কলেজ

জাহাঙ্গীরপুর সরকারি কলেজ বাংলাদেশের মহাদেবপুর উপজেলায় অবস্থিত উচ্চশিক্ষার অন্যতম প্রাচীন প্রতিষ্ঠান। প্রতিষ্ঠানটি ১৯৬৭ সালে প্রতিষ্ঠিত। অত্র এলাকায় জাহাঙ্গীরপুর সরকারি কলেজ মহাদেবপুরে প্রথম সরকারী প্রতিষ্ঠান। এটি বিভিন্ন শাখায় তিন বছরের স্নাতক এবং চার বছরের অনার্স ডিগ্রি কোর্স সরবরাহ করে। কলেজটি জাতীয় বিশ্ববিদ্যালয়ের অন্তর্ভুক্ত একটি শিক্ষাপ্রতিষ্ঠান। ১৯৬৭ সাল থেকে এটি উচ্চ মাধ্যমিকের শিক্ষার্থীদের তালিকাভুক্তি শুরু করে। কলেজটি মহাদেবপুর রাজবাড়ি সংলগ্ন।
জাহাঙ্গীরপুর সরকার কলেজ, জাতীয় বিশ্ববিদ্যালয় এর অন্তর্ভুক্ত মহাদেবপুর, নওগাঁয় অবস্থিত একটি ডিগ্রি কলেজ। এটি ১৯৬৭ সালে প্রতিষ্ঠিত হয়েছিল। জামিদার ক্ষিতিশ চন্দ্র রায় চৌধুরী এই কলেজের জন্য তার সম্পত্তি দান করেছিলেন। নওগাঁর মহকুমা অফিসার মোঃ আজিজুল হক এই কলেজটি প্রতিষ্ঠা করেছিলেন। কলেজের গেটটি রাজশাহীর জেলা প্রশাসক এ এম সায়েদ দ্বারা ৩১ জুলাই ১৯৬৭ সালে খোলা হয়েছিল।
১৯৮৪ সালের ৯ জানুয়ারীতে এটি জাতীয়করণ করা হয়েছে। এর হোস্টেল ১৯৬৯ সালে প্রতিষ্ঠিত হয়েছিল। এই কলেজের প্রথম অধ্যক্ষ ছিলেন মোঃ মোস্তাফিজুর রহমান এবং বর্তমান অধ্যক্ষ হলেন এস এম জিল্লুর রহমান।
অনুভব (১৯৭১-এর চলচ্চিত্র)

অনুভব () হচ্ছে ১৯৭১ সালে মুক্তিপ্রাপ্ত একটি হিন্দি চলচ্চিত্র যেটির রচনা ও পরিচালনা করেছিলেন বাসু ভট্টাচার্য্য। চলচ্চিত্রটিতে অভিনয় করেছিলেন সঞ্জীব কুমার, তনুজা, দীনেশ ঠাকুর এবং এ. কে. হাঙ্গাল। এই চলচ্চিত্রটি ছিলো বসু ভট্টাচার্যের শহুরে গল্পমূলক প্রথম চলচ্চিত্র, এর পরে তিনি "আবিষ্কার" (১৯৭৩) এবং "গৃহ প্রবেশ" (১৯৭৯) চলচ্চিত্র তৈরি করেছিলেন; "অনুভব" চলচ্চিত্রটির জন্য বসু জাতীয় চলচ্চিত্র পুরস্কারে খ্যাতি অর্জন করতে পেরেছিলেন, চলচ্চিতটি জাতীয় চলচ্চিত্র পুরস্কারের দ্বিতীয় সেরা বিষয়শ্রেণীতে চলচ্চিত্রটি পুরস্কার পেয়েছিলো ১৯৭২ সালে। চলচ্চিত্রটির সঙ্গীত পরিচালনা করেছিলেন কানু রায়, গীতা দত্তের গাওয়া গান মেরি জান মুঝে জান না কাহো, কোই চুপকে সে আকে এবং মেরা দিল জো মেরা হোতা জনপ্রিয়তা পেয়েছিলো, গানের কথা লিখেছিলেন গুলজার, তিনিও প্রশংসিত হয়েছিলেন।
জন হ্যারি

জন হ্যারি (; জন্ম: ১ আগস্ট, ১৮৫৭ - মৃত্যু: ২৭ অক্টোবর, ১৯১৯) ভিক্টোরিয়ার বলারাত এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি।
১৮৮৩-৮৪ মৌসুম থেকে ১৮৯৭-৯৮ মৌসুম পর্যন্ত জন হ্যারি’র প্রথম-শ্রেণীর খেলোয়াড়ী জীবন চলমান ছিল। জন হ্যারি প্রকৃতই কার্যকরী খেলোয়াড় হিসেবে ক্রিকেটে নিজেকে পরিচিত করেছিলেন। চমৎকার ডানহাতি ব্যাটসম্যান, উপযুক্ত অফ স্পিনার, দক্ষ উইকেট-রক্ষক ও মিড-অফ অঞ্চলের দিকে দৃষ্টিনিবদ্ধকারীর ভূমিকায় অবতীর্ণ হয়েছিলেন।
১৮৯০ সালে স্বল্প কয়েকটি খেলায় অংশগ্রহণের পর ইস্ট মেলবোর্ন দলের বাইরে অবস্থান করেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন হ্যারি। ১১ জানুয়ারি, ১৮৯৫ তারিখে অ্যাডিলেডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
বেশ কয়েকবার অস্ট্রেলিয়া দলের সংরক্ষিত খেলোয়াড় হিসেবে বিদেশ গমন করেন। অনেকটা অপ্রত্যাশিতভাবে ১৮৯৪-৯৫ মৌসুমে মেলবোর্নে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৮৯৬ সালে ইংল্যান্ড সফরের জন্যে তাকে রাখা হয়। সাধারণ জনগণ তাকে জাতীয় দল থেকে বাদ দেয়ার বিষয়টি হাঁটুর আঘাতের কারণে জানলেও গোপনে দলে ভোটাভুটিতে বাদ দেয়া হয়। অস্ট্রেলিয়ান ক্রিকেট কাউন্সিলের কাছ থেকে £১৮০ পাউন্ড-স্টার্লিং লাভের মাধ্যমে সমঝোতায় আসেন।
নিজ উদ্যোগে ইংল্যান্ডে চলে যান। সেখানে লর্ডসের মাঠ কর্মকর্তার দায়িত্ব পালন করেন। ঐ পর্যায়ে তার বয়স ছিল ৪০। তাসত্ত্বেও কিছুটা সফলতার স্বাক্ষর রাখেন। দেশে ফিরে আসার পর দেড় মৌসুম ভিক্টোরিয়ার পক্ষে খেলেছিলেন। ক্রিকেটের পাশাপাশি বেসবসল খেলোয়াড় হিসেবেও নিজেকে পরিচিতি ঘটিয়েছিলেন।
২৭ অক্টোবর, ১৯১৯ তারিখে ৬২ বছর বয়সে ভিক্টোরিয়ার ক্যান্টারবারি এলাকায় জন হ্যারি’র দেহাবসান ঘটে।
আমিনপুর

আমিনপুর পাবনা জেলার বেড়া উপজেলার আমিনপুর থানাধীন একটি গ্রাম।
আমিনপুর নামটি আরবি শব্দ 'আমিন' থেকে নেওয়া হয়েছে। 'আমিন' শব্দের একাধিক অর্থ রয়েছে। 'আমিন ' শব্দের এক অর্থ জমি জরিপকারী। আরেক অর্থ তদারককারী।আমিনপুর গ্রামটি একটি প্রাচীন গ্রাম। মোগল আমলে এখানে জনবসতি গড়ে ওঠে। তখন মোগল কর্মচারী স্বরূপ কিছু মুসলমান ভূমি জরিপকারী 'আমিন' এখানে অস্থায়ী বসতি স্থাপন করে। এবং এই স্থানটির নামকরণ করা হয় আমিনপুর। মতান্তরে ; আমিনপুর গ্রামটি পূর্ব সিন্দুরী গ্রামের একটি পাড়া ছিল। এককালে এখানে সম্ভ্রন্ত মুসলমানদের বসতি ছিল। জৈনিক সম্ভ্রান্ত ব্যক্তি ' আমিন' সাহেবের নামানুসারে গ্রামটির নামকরণ করা হয় - আমিনপুর।
সূত্রঃ- পাবনা জেলার গ্রামের নামকরণের ইতিহাস - ১৪।
জাজিরা ইউনিয়ন

জাজিরা ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-আব্দুর রহমান হাওলাদার
বিলাসপুর ইউনিয়ন, জাজিরা

বিলাসপুর ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন। বিলাসপুর ইউনিয়ন একজন চেয়ারম্যান নয়টি ওয়ার্ড থেকে নয় জন মেম্বার এবং তিন জন মহিলা মেম্বার নিয়ে গঠিত।
আয়তন – ১৪.৭০ (বর্গ কিঃ মিঃ) লোকসংখ্যা – ১৯৯৬৯ জন (প্রায়) (২০১১ সালের আদম শুমারি অনুযায়ী।
শিক্ষার হার : ৪৯%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান: সরকারী প্রাথমিক বিদ্যালয়- ১১টি,     
    উচ্চ বিদ্যালয়ঃ ৩টি,
    মাদ্রাসা- ৩টি।
বর্তমান চেয়ারম্যান- মোঃ কুদ্দুস বেপারী
কুন্ডেরচর ইউনিয়ন

কুন্ডেরচর ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
পালেরচর ইউনিয়ন

পালেরচর ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন। সবচেয়ে অবহেলিত একটি এলাকা।
পালেরচর জাজিরা উপজেলার উত্তর প্রান্তের একটি ইউনিয়ন যার উত্তর প্রান্তে পদ্মা নদী, দক্ষিণ ও পূর্বে বড়কান্দি এবং পশ্চিমে পূর্ব নাওডোবা ইউনিয়ন।
এটা ছিলো একসময় পদ্মার চরাঞ্জল এলাকা। মধ্যযুগে এখানে পাল বংশের মানুষের বসবাস ছিলো। সেই অনুযায়ী এই ইউনিয়নের নাম পালেরচর নামকরণ করা হয়।
পালেরচর ৯ টি ওয়াড আছে। এছাড়া পালেরচর বাজার এ সকল রাজনৈতিক সভা হয়। শিক্ষাগত দিক দিয়ে দড়িকান্দি রয়েছে আব্দুল গনি উচ্চ বিদ্যালয়। এছাড়াও খেলাধুলা ও রাজনৈতিক কর্মকান্ডসহ বিভিন্ন কাজে কাথুরিয়ার মানুষের অংশগ্রহণ সবার আগে। 
পালেরচর ইউনিয়নের আয়তন পদ্মার চরাঞ্চল ছাড়া প্রায় ১৮ বর্গকিমি। প্রায় ১২০০০ লোকের বসবাস পালেরচর ইউনিয়নে। জনঘনত্ব ৬৬৬ জন প্রতি বর্গকিলোমিটার।
পালেরচর ইউনিয়নের শিক্ষার হার ৪০%। এ ইউনিয়নে উচ্চ বিদ্যালয় ১টি, প্রাথমিক বিদ্যালয় ১০টি, কওমি মাদ্রাসা ১টি ও মহিলা মাদ্রাসা ৩টি রয়েছে।
কাথুরিয়া নদীর পাড়। কালাই পাগল এর মাজার।
বড়কান্দি ইউনিয়ন

বড়কান্দি ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
কুড়িটাকার চর আশ্রয় পাঠশালা ! যেখানে রয়েছে বিভিন্ন ধরনের চিন্তার বিকাশের বই, ডুবে থাকা যায় বইয়ের মধ্যে
বর্তমান চেয়ারম্যান- মো: সফিউদ্দিন আহমেদ
সেনেরচর ইউনিয়ন

সেনেরচর ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
পুর্বে বড়কান্দি,উত্তরে বি.কে নগর ইউনিয়ন, পশ্চিমে শিবচর উপজেলা, দক্ষিণে বড়গোপালপুর ইউনিয়ন ও জয়নগর ইউনিয়ন অবস্থিত।
পদ্মা নদীর চড় জেগে সেনেরচর নামকরণ করা হয়েছে।
সেনেরচর ইউনিয়নের ৯টি ওয়ার্ড রয়েছে। বঙ্গবাজার নামে একটি বাজার রয়েছে।
এছাড়াও এখানে বেশ কয়েকটি সরকারি প্রাথমিক বিদ্যালয় ও দাখিল মাদরাসা রয়েছে রয়েছে।
জয়নগর ইউনিয়ন, জাজিরা

জয়নগর ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
বিকেনগর ইউনিয়ন

বিকেনগর ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
বড়গোপালপুর ইউনিয়ন

বড়গোপালপুর ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
নাওডোবা ইউনিয়ন

নাওডোবা ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
নাওডোবা ইউনিয়ন পদ্মানদী ঘেরা একটি সুন্দর ইউনিয়ন। যার পূর্বে পূর্ব নাওডোবা ইউনিয়ন , পশ্চিমে কাঠালবাড়ি ইউনিয়ন,উত্তরে পদ্মা নদী এবং দক্ষিনে বিকে নগর ও কুতুবপুর ইউনিয়ন অবস্থিত
১। পদ্মাসেতু দক্ষিণ থানা।
২। শেখ রাসেল ক্যান্টমেন্ট। 
৩। নাওডোবা গ্রাম আদালত।
শিক্ষার হার :
শিক্ষা প্রতিষ্ঠান আমজাদিয়া একাডেমি
শেখ রাসেল ক্যান্টনমেন্ট পাবলিক স্কুল এন্ড কলেজ
১। বাউল সাধক হালিম চিশতির বাড়ি।
২। পদ্মাসেতুর দক্ষিণপাড়।
৩। শেখ রাসেল ক্যান্টমেন্ট। 
৪। সার্ভিস এরিয়া ২।
৫। শেখ হাসিনা তাঁতশিল্প এলাকা।
৬। পদ্মানদীর পাড়।
৭। ঐতিহ্যবাহী নাওডোবা হাট।
বর্তমান চেয়ারম্যান-মোঃ আলমগীর হোসেন ঢালী
তুরহান সুলতান

তুরহান সুলতান (আনু.১৬২৫ – ৪ আগস্ট ১৬৮৩ ; "তুরহান" অর্থ "ক্ষমা "), ছিলেন সুলতান ইব্রাহিমের প্রথম হাসেকি হিসেবে উসমানীয় সাম্রাজ্যের হাসেকি সুলতান এবং সুলতান চতুর্থ মুহাম্মদের মা হিসেবে ভালিদে সুলতান। ক্ষমতাধর নারী কোসেম সুলতানকে হত্যা এবং তাঁর অনুসারিদের দমন করে ক্ষমতা দখল, নাবালক পুত্রের রাজত্বের প্রথম দিকে নায়েব (নাবালক সুলতানের পক্ষে যিনি রাজকার্য পরিচালনা করেন;Regent) হিসেবে দায়িত্ব পালন এবং এই একমাত্র পুত্রের পরবর্তী রাজত্বকালে পৃষ্ঠপোষকতার জন্য বিখ্যাত ছিলেন। তিনি ও তাঁর শাশুড়ি কোসেম সুলতান উসমানীয় সাম্রাজ্যের ইতিহাসে কেবল দুজন নারী যারা আনুষ্ঠানিকভাবে এই দায়িত্ব পেয়েছিলেন। তিনি কাদিনী সালতানাত নামে পরিচিত যুগের অন্যতম প্রতাপশালী সুলতানা। তুরহানই একমাত্র নারী যিনি সাম্রাজ্য পরিচালনার ক্ষেত্রে সুলতানের সাথে সমান ক্ষমতা ভাগাভাগির আইনি স্বীকৃতি পেয়েছিলেন। কিন্তু তিনি স্বেচ্ছায় তাঁর এই ক্ষমতা উজিরে আজমের হাতে তুলে দেন, যার ফলে শতবর্ষাধিক কালব্যাপি স্থায়ী কাদিনী সালতানাতের এর অবসান ঘটে এবং শুরু হয় উসমানীয়দের ইতিহাসে অন্যতম গৌরবোজ্জ্বল সময়- কোপ্রুলু যুগ।
২০১৫ সালে, তুর্কি ঐতিহাসিক কল্পকাহিনী টিভি সিরিজ , এ তুরহানের চরিত্রটি তুর্কি অভিনেত্রী হ্যান্ডে দোগানদেমির দ্বারা চিত্রিত হয়েছে।
পূর্ব নাওডোবা ইউনিয়ন

পূর্ব নাওডোবা ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
ইউনিয়নের জনগোষ্ঠীর শিক্ষার হার প্রায় ৬৫%।
পূর্ব নাওডোবা ইউনিয়ন পরিষদের বর্তমান চেয়ারম্যান মোঃ আলতাফ হোসেন খান। তার পূর্বে অনেক গণ্যমান্য ব্যক্তিবর্গ চেয়ারম্যান ছিলেন৷
মূলনা ইউনিয়ন

মূলনা ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-আঃ জলিল মাদবর
উডের ডেসপ্যাচ, ১৮৫৪

বোর্ড অব ডাইরেক্টর্স এর সভাপতি স্যার চার্লস উড ভারতে ইংরেজি শিক্ষা এবং মহিলা শিক্ষার প্রসারে গুরুত্বপূর্ণ প্রভাব ফেলেছিলেন। তিনি ১৮৫৪ সালে তৎকালীন গভর্নর জেনারেল লর্ড ডালহৌসির কাছে একটি প্রস্তাবনা প্রেরণ করেন, উডের প্রস্তাবনা মতে, প্রাথমিক বিদ্যালয়গুলিকে অবশ্যই স্থানীয় ভাষাগুলি গ্রহণ করা উচিত, উচ্চ বিদ্যালয়গুলিকে অবশ্যই অ্যাংলো ভাষাতাত্ত্বিক ভাষা গ্রহণ করতে হবে এবং কলেজের স্তরের ভাষা হবে ইংরেজি। এটি উড-এর শিক্ষা প্রস্তাব হিসাবে পরিচিত। প্রস্তাবনাটিতে বৃত্তিমূলক এবং মহিলা শিক্ষার উপরও জোর দেওয়া হয়। কোম্পানির প্রশাসনিক কাজে ইংরেজি শ্রেণির ভারতীয় লোক নিয়োগের লক্ষে প্রস্তাবনাটি ছিল অত্যন্ত কার্যকারী। ব্রিটিশরা এই পর্যায়ে বেশ উন্নয়নমূলক কার্যক্রম পরিচালনা করেছিল, এটি ছিল তাদের চূড়ান্ত পর্যায় যখন তারা সামাজিকভাবে নানা মুখি সংস্কার করেছিল। এর পরবর্তী পর্যায়ে তাদের নীতিগুলি প্রতিক্রিয়াশীল হয়ে ওঠে।
তার প্রস্তাবনা গুলো ছিলঃ
উডের প্রস্তাবনা প্রেরণের পর ইস্ট ইন্ডিয়া কোম্পানি বেশ কয়েকটি ব্যবস্থা গ্রহণ করেছিল।
উড-এর শিক্ষা প্রস্তাব ভারতীয় শিক্ষার ইতিহাসে অত্যন্ত তাৎপর্যপূর্ণ হিসাবে বিবেচিত হয়। প্রফেসর এস.এন. মুখার্জি তাঁর "ভারতের শিক্ষার ইতিহাস" বইয়ে উড-এর শিক্ষা প্রস্তাবকে খুব গুরুত্বপূর্ণ একটি দলিল বলে উল্লেখ করেছেন। এটি "ভারতে ইংরেজি শিক্ষার ম্যাগনা কার্টা" হিসাবে বিবেচিত হয়। প্রস্তাবনাগুলো প্রকৃত পক্ষে এতটাই বিস্তৃত যে ভারতীয় শিক্ষাবিদরা এখনও নির্ধারিত কাজগুলি সম্পাদনে সফল হতে পারেনি। এটি এমন একটি পরিকল্পনা যাতে ভারতীয় শিক্ষার সমস্ত দিককে যুক্ত করা হয়েছিল, আরও ভালোভাবে বলতে গেলে প্রস্তাবনাটিতে ইংরেজি এবং ভারতীয় ভাষার তুলনামূলক অবস্থানকে সঠিকভাবে তুলে ধরা হয়েছে। প্রস্তাবনাটির উদ্দেশ্য অত্যন্ত আন্তরিক ছিল কিন্তু সরকার এটিকে বাস্তবায়নে ব্যার্থ হয়।
দেশের শিক্ষাব্যবস্থার কিছু সুস্পষ্ট ত্রুটির জন্য উড-এর শিক্ষা প্রস্তাবকে দায়ী করা হয়।
নিম্নে প্রস্তাবনাটির কিছু সীমাবদ্ধতা উল্লেখ করা হলঃ
আদতে প্রস্তাবনাটির গণশিক্ষা কার্যক্রম বাস্তবে পরিণত হয়নি। তহবিলের অভাব এবং অনিয়ম থাকায় অনুদান-সহায়তা ব্যবস্থা কার্যকর হয়নি। পশ্চিমা জ্ঞান এবং সংস্কৃতি প্রচারে প্রস্তাবনাটির আগ্রহ লক্ষণীয়। জনশিক্ষা অধিদফতর জন সাধারণের মধ্যে শিক্ষার আগ্রহ সৃষ্টিতে ব্যার্থ হয় এবং বিশ্ববিদ্যালয়গুলিতে পড়াশোনার পদ্ধতি ভারতীয় অবস্থার সাথে সামঞ্জস্যপূর্ণ হতে পারে নি। প্রস্তাবনাটি প্রয়োজনীয়তা অনুযায়ী বৃত্তিমূলক শিক্ষার প্রচার করতে পারেনি। নারী শিক্ষা বরাবরের মত অবহেলিত থেকে যায়। প্রস্তাবনাটি শিক্ষার্থীদের মধ্যে চরিত্র এবং নেতৃত্বের গুণাবলীর বিকাশ ঘতাতে পারেনি, বরং কিছু কেরানি ও হিসাবরক্ষক তৈরি করে।
শিধলকুড়া ইউনিয়ন

শিধলকুড়া ইউনিয়ন বাংলাদেশের ঢাকা বিভাগের শরীয়তপুর জেলার ডামুড্যা উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
পূর্ব ডামুড্যা ইউনিয়ন

পূর্ব ডামুড্যা ইউনিয়ন বাংলাদেশের ঢাকা বিভাগের শরীয়তপুর জেলার ডামুড্যা উপজেলার একটি ইউনিয়ন।
শিক্ষার হার:
শিক্ষা প্রতিষ্ঠান
বর্তমান চেয়ারম্যান: মাসুদ পারভেজ লিটন
প্রাক্তন চেয়ারম্যান:
২০১৯ আইসিসি বিশ্ব ক্রিকেট লিগ দ্বিতীয় বিভাগ

২০১৯ আইসিসি বিশ্ব ক্রিকেট লিগ দ্বিতীয় বিভাগ একটি আন্তর্জাতিক ক্রিকেট টুর্নামেন্ট হয়েছিল এপ্রিল ২০১৯ সালে নামিবিয়ায়। এটি ছয় দলের মধ্যে প্রতিদ্বন্দ্বিতা হয়েছিল; কানাডা, হংকং, ওমান, পাপুয়া নিউগিনি, মার্কিন যুক্তরাষ্ট্র এবং টুর্নামেন্ট হোস্ট নামিবিয়ায়। এটি ২০১৭-১৯ চক্রের অংশ গঠন করেছিল বিশ্ব ক্রিকেট লিগ (ডাব্লুসিএল) যা এর জন্য যোগ্যতা নির্ধারণ করে ২০২৩ ক্রিকেট বিশ্বকাপ। 
ছয়টি দল টুর্নামেন্টের জন্য যোগ্যতা অর্জন করেছিল:
নিম্নলিখিত বৈশিষ্ট্যগুলি জানুয়ারী ২০১৯ এ নিশ্চিত করা হয়েছিল।
চূড়ান্ত এবং তৃতীয় স্থানের প্লে অফ ম্যাচগুলিকে আইসিসি ওয়ানডে স্ট্যাটাস দিয়েছিল, পঞ্চম স্থানের প্লে অফের সাথে তালিকার এ ম্যাচ রয়েছে। ওমান তাদের প্রথম ওয়ানডে ম্যাচ খেলেছে। আমেরিকা যুক্তরাষ্ট্র তাদের প্রথম ওয়ানডে ম্যাচটি পনেরো বছরে খেলেছিল, এর পরে দুটি ম্যাচ খেলে ২০০৪ আইসিসি চ্যাম্পিয়ন্স ট্রফি ২০০৪ সালের সেপ্টেম্বর।
উইলিয়াম উইলবারফোর্স বার্ড

উইলিয়ম উইলবারফোর্স বার্ড (১৭৮৪-১৮৫৪) ছি‌লেন একজন ব্রিটিশ ঔপনিবেশিক প্রতি‌নি‌ধি যিনি বেঙ্গল প্রেসিডেন্সিতে ডেপু‌টি গভর্নর হি‌সে‌বে নিযুক্ত ছি‌লেন। ১৮৪৪ তি‌নি ভারতের ভারপ্রাপ্ত গভর্নর জেনারেল হিসেবে অবসর গ্রহণ করেন।
উইলিয়ম উইলবারফোর্স বার্ড এর নাম তার পিতার না‌মের অনুরূপ, যি‌নি কাভেন্ত্রীর একজন সংসদ সদস্য ছি‌লেন। তি‌নি ১৭৮৪ সা‌লে জন্মগ্রহণ ক‌রেন এবং ১৮০২ সা‌লে ব্রিটিশ ইস্ট ইন্ডিয়া কোম্পানিত‌ে যোগদা‌নে মনোনীত হওয়ার পূ‌র্বে তি‌নি ওয়ারউইক ও জেনেভায় অধ‌্যয়ন ক‌রেন। এক‌টি প্রশিক্ষণ গ্রহ‌ণের পর তি‌নি কলকাতায় পৌছান এবং সেখা‌নে অব‌স্থিত ফোর্ট উইলিয়াম ক‌লে‌জে অ‌ধিকতর প্রশিক্ষণ গ্রহণ ক‌রেন। প‌রে তা‌কে বেনারসে বদ‌লি করা হয়।
বেনারসে তিনি সেখানে বিভিন্ন সময়ে স্থানীয় জনগণ সংক্রান্ত গৃহ দাঙ্গা নিয়ন্ত্রণসহ বিভিন্ন ক্ষেত্রে নিজেকে খুবই সুন্দরভাবে পরিচালনা করেন। তিনি ভারতীয় সুপ্রিম কাউন্সিল এ মনোনিত হওয়ার পূর্বে অর্থনৈতিক এবং বিচার সংক্রান্ত কাজে সংযুক্ত ছিলেন. যার ফলে গভর্নরের অনুপস্থিতিতে তিনি যথাযথভাবে রাষ্ট্রপতি হতে সক্ষম হয়েছিলেন। লর্ড এলেনব্রাগ গভর্নর থাকাকালীল সম্পূর্ণ বেঙ্গল প্রেসিডেন্সির ডেপুটি গভর্নর হিসেবে নিযুক্ত ছিলেন। যখন লর্ড এলেনব্রাগ উত্তর-পশ্চিম প্রদেশ নিয়ে ব্যস্ত ছিলেন তখন তিনি তার পাশে দাড়িয়েছিলেন। বার্ড তখন লর্ড এলেনব্রাগ এর পরিবর্তে ভারতের গভর্নর জেনারেল নিযুক্ত হন এবং ১৮৪৪ সালে ইংল্যান্ড থেকে হেনরি হার্ডিঞ্জ এর আগমনের পূর্বে তিনি এই পদে দায়িত্ব পালন করেন। হেনরি হার্ডিঞ্জ বার্ডকে আবার বেঙ্গল প্রেসিডেন্সিতে ডেপুটি-গভর্নর পদে নিযুক্ত করেন কিন্তু তিনি তার কাজ থেকে অবসর গ্রহণ করেন এবং সেই বছরের শেষের দিকে ইংল্যান্ড এ ফিরে যান। সেই বছরের অক্টোবর মান পর্যন্ত তিনি এশিয়াটিক সোসাইটির সভাপতি হিসেবে দায়িত্ব পালন করেন।
বার্ড ১১ জুন, ১৮১৮ সা‌লে, বেনারসে ডে‌ভিড ব্রাউনের দ্বিতীয় কন‌্যা হেনা এলিজাবেথ ব্রাউনের সা‌থে ‌বিবাহের বন্ধনে আবদ্ধ হন। তি‌নি তার বা‌ড়ি‌তে ১৯৫৭ সা‌লের ১লা জুন মৃত‌্যুবরণ ক‌রেন।
ভার‌তের শিক্ষা সম্প‌র্কে এক‌টি লম্বা সময় ধ‌রে চলা বিত‌র্কে একজন ব্যক্তি বিদ্যাল‌য়ে অ‌ধিকতর খ্রিষ্টান মূলনী‌তি প্রচার করতে চাই‌লে তার বিরূ‌দ্ধে তি‌নি ধর্মনির‌পেক্ষ যু‌ক্তির প‌ক্ষে থোমাস ম‌্যাকাউ‌লের ম‌তো ব্যক্তিবর্গের সা‌থে একমত পোষণ ক‌রেন। ১৮৩৫ সালে তি‌নি যে, নির‌পেক্ষ শিক্ষা ভার‌তে ভা‌লো ফলাফল ব‌য়ে আন‌ছিল এবং এই স‌চেতনতা তৈ‌রি ক‌রেন যে, এ ক্ষে‌ত্রে খ্রিস্টান ধ‌র্মের অভিগমন স্থানীয় জনগণকে অখু‌শি কর‌তে পা‌রে, যা এমন কিছু‌তে রূপ নি‌তে পারে ‌যে‌টি‌কে তি‌নি "এক‌টি খুবই গুরুতর প‌রিস‌রের ‌বিপর্যয়" ব‌লে বর্ণন‌া করে‌ছেন।
সুইফট

সোসাইটি ফর ওয়ার্ল্ডওয়াইড ইন্টারব্যাংক ফিনান্সিয়াল টেলিকমিউনিকেশন (সুইফট) হল ব্রাসেলস ভিত্তিক আন্তঃব্যাংক আর্থিক লেনদেনের বার্তা প্রেরণের একটি সুরক্ষিত নেটওয়ার্ক। নিরাপদ ও দ্রুত অর্থ লেনদেনের ক্ষেত্রে সুইফট একটি বার্তা নেটওয়ার্ক পদ্ধতি যা মূলত সংকেত লিপি বা নির্ধারিত কোডের মাধ্যমে বার্তা আদান প্রদান এবং নিয়ন্ত্রিত হয়। এক্ষেত্রে লেনদেনের তারবার্তা (ওয়ার) এই কোডের মাধ্যমে আদান-প্রদান করা হয়। বিশ্বের প্রায় ২০০টি দেশের ১১ হাজারের অধিক আর্থিক প্রতিষ্ঠান সুইফটের মাধ্যমে আন্তঃ ব্যাংকিং লেনদেনের বার্তা প্রেরণ তথা লেনদেন সম্পাদন করে থাকে। বিশ্বের সব কেন্দ্রীয় ও বাণিজ্যিক ব্যাংকগুলো সুইফটের সদস্য। এজন্য অর্থ লেনদেনের সুবিধায় প্রত্যেক সদস্যকে ৮ বা ১১ কোডের একটি গোপন পিনও সরবারাহ করা হয়।
সুইফট ১৯৭৩ সালে বেলজিয়ামের ব্রাসেলস এ প্রতিষ্ঠিত হয়। সুইফট এর প্রতিষ্ঠাতা কার্ল রয়টার্স কিল্ড। পরবর্তীতে এটি আর্থিক লেনদেনের জন্য একটি সাধারণ মানদণ্ড, ডাটা প্রক্রিয়াকরণ পদ্ধতি ও বিশ্বব্যাপী যোগাযোগ নেটওয়ার্ক প্রতিষ্ঠা করে যেটি বুরো কর্পোরেশন () এর তৈরি করা। সুইফট এর মাধ্যমে সর্ব প্রথম ১৯৭৭ সালে বার্তা বা মেসেজ প্রদান করা হয়।
সুইফটের ব্যবস্থাপনায় আছে একটি দক্ষ পরিচালনা পর্ষদ যেটির প্রধান হলেন এর প্রধান নির্বাহী কর্মকর্তা। পর্ষদের অন্য সদস্যরা কোম্পানির প্রতিদিনের পরিচালনার তথ্য প্রধান নির্বাহীর নিকট রিপোর্ট করে। সুইফটের বর্তমান প্রধান নির্বাহী কর্মকর্তা জাভিয়ের পেরেজ-তাসো।
সুইফটের কার্যক্রম তিনটি তথ্য কেন্দ্র বা ডাটা সেন্টারের মাধ্যমে পরিচালনা করা হয় যেগুলো নিজেদের মধ্যে তথ্য বিনিময় করে। তিনটি তথ্য কেন্দ্রর একটি মার্কিন যুক্তরাষ্ট্রে, একটি নেদারল্যান্ডস এবং একটি সুইজারল্যান্ডে অবস্থিত। সুইফট তথ্য প্রেরণের জন্য সাবমেরিন কেবল যোগাযোগ ব্যবস্থা ব্যবহার করে থাকে। যখন একটি তথ্য কেন্দ্র তথ্য প্রেরণে ব্যর্থ হয় তখন অন্য একটি তথ্য কেন্দ্র সম্পূর্ণ নেটওয়ার্ক ট্র্যাফিক পরিচালনা করে।
সুইফট মূলত চারটি গুরুত্বপূর্ণ ক্ষেত্রে আর্থিক সেবা দিয়ে থাকে। যেগুলো হচ্ছে- সিকিউরিটিজ, ট্রেজারি এবং ডেরাইভেটিভস, বাণিজ্য সেবা এবং নগদ অর্থ ব্যবস্থাপনা।
নিউইয়র্ক টাইমসের এক প্রতিবেদনে বলা হয়েছে, ২০১৬ সালে নিউইয়র্ক ফেডারেল রিজার্ভ ব্যাংকে রক্ষিত বাংলাদেশের কেন্দ্রীয় ব্যাংক, বাংলাদেশ ব্যাংকের $৮১ মিলিয়ন ডলার সুইফট নেটওয়ার্ক ব্যবহার করে হ্যাকাররা চুরি করে। পরবর্তীতে সুইফট স্বীকার করেছে যে এটিই প্রথম নয়, আগেও এই জাতীয় প্রচেষ্টা এবং সেই অনুযায়ী বার্তা স্থানান্তর পদ্ধতির সুরক্ষা উন্নত করেছিলো। বাংলাদেশর কেন্দ্রীয় ব্যাংক থেকে চুরির খবর প্রকাশিত হওয়ার পরপরই জানা যায় যে ভিয়েতনামের একটি বাণিজ্যিক ব্যাংকেও সুইফট নেটওয়ার্ক ব্যবহার করে হ্যাকাররা এই ধরনের হামলা চালিয়েছে। উভয় আক্রমণে অননুমোদিত সুইট বার্তা ইস্যু ও প্রেরণ করা হয়েছিলো এবং ম্যালওয়্যার ব্যবহার করা হয়েছিলো।
ক্বাদি 'ইয়াদ

'ইয়াদ ইবন মুসা (১০৮৩ - ১১৪৯) পুরো আরবি নামঃ أبو الفضل عياض بن موسى بن عياض بن عمرو بن موسى بن عياض بن محمد بن عبد الله بن موسى بن عياض اليحصبي السبتي। আন্দালুস এর সিউটা তে জন্ম গ্রহণ করেছিলেন, পরবর্তীতে তিনি অনেক বড় একজন 'আলিম হয়ে উঠেন এবং গ্রানাডার ক্বাদি নিযুক্ত হন।
কারা কিতাপ

কারা কিতাপ () ওরহান পামুকের একটি উপন্যাস। এটি ১৯৯০ সালে প্রথম প্রকাশিত হয়। গুনেলি গুন ১৯৯৪ সালে এটিকে ইংরেজি ভাষায় অনুবাদ করেন। ২০০৬ সালে এটি মরিন ফ্রিলি দ্বারা ইংরেজি ভাষায় পুনরায় অনূদিত হয়।
গালিপ ইস্তানবুলের একজন আইনজীবী। তাঁর গোয়েন্দা উপন্যাস-প্রেমিকা স্ত্রী রুইয়া নিখোঁজ হয়ে যায়। সে কি তার প্রাক্তন স্বামীর জন্য চলে যেতে পারে নাকি সেলালের জন্য, যে জনপ্রিয় কলামিস্ট? কিন্তু সেলাল-ও নিখোঁজ। As Galip investigates, he finds himself assuming the enviable Celâl's identity, wearing his clothes, answering his phone calls, even writing his columns. গ্যালিপ প্রতিটি কল্পনাযোগ্য সূত্র অনুসরণ করে, তবে রহস্যের প্রকৃতি পরিবর্তন হতে থাকে এবং যখন মৃত্যুর হুমকি পান, তখন তিনি সবচেয়ে খারাপের আশঙ্কা শুরু করেন।
ইস্তাম্বুল সম্পর্কে ছদ্মবেশী গল্পগুলির ক্যাসকেড সহ, ব্ল্যাক বুক হ'ল এক উজ্জ্বল অপ্রচলিত রহস্য এবং পরিচয় সম্পর্কে উত্তেজক ধ্যান। তুর্কি সাহিত্যের পাঠকদের কাছে এটি লালিত সংস্কৃতির উপন্যাস যেখানে ওরহান পামুক তাঁর মূল কণ্ঠ খুঁজে পেয়েছিলেন, তবে ইংরেজি ভাষার পাঠকরা এটি বেশিরভাগ ক্ষেত্রে অবহেলা করেছে।
ব্রিজিড বালফোর

ব্রিজিড মেরি বালফোর (২৪ মে ১৯১৪ - ১ মার্চ ১৯৯৪) একজন ব্রিটিশ বিজ্ঞানী ছিলেন যিনি রোগপ্রতিরোধক ক্রিয়াকলাপের সাথে সম্পর্কিত অঙ্গসংস্থানবিদ্যা এবং আল্ট্রাস্ট্রাকচার নিয়ে অধ্যয়ন করেছিলেন। ল্যাঙ্গারহ্যান্স কোষ থেকে ডেনড্রাইটিক কোষের উদ্ভূত হওয়ার বিষয়টি অনুধাবন করে, তিনি ডেনড্রাইটিক কোষের অধ্যয়নকে সামনে এগিয়ে নিতে ভূমিকা পালন করেন। তিনি অনাক্রম্য প্রতিক্রিয়ার বিষয়টি চালু এবং প্রচারে গুরুত্বপূর্ণ ভূমিকা পালন করেছিলেন।
ব্রিজিড বালফোর ১৯১৪ সালে লন্ডনের সেন্ট জর্জ হ্যানোভার স্কোয়ারে জন্মগ্রহণ করেন। তার মাতা হিল্ডা স্নো পেজেট এবং পিতা আর্কিবাল্ড এডওয়ার্ড বালফোর। তাঁর মাতামহ স্যার রিচার্ড হর্নার পেজেট একজন ব্রিটিশ রাজনীতিবিদ এবং ব্যারনেট ছিলেন।
বালফোর ১৯৪৫ সালে জীববিদ্যা মান বিভাগের অংশ হিসেবে জাতীয় গবেষণা প্রতিষ্ঠানে পুষ্টির উপর কাজ শুরু করেন। ১৯৫৭ সালে, তিনি জন হামফ্রির অধীনে নবনির্মিত রোধপ্রতিরোধবিদ্যা বিভাগের সদস্য হন, এখানে তিনি ব্রিজিট এসকোনাস এবং ওয়াল্টার ব্রকলহার্স্টের পাশাপাশি কাজ করেন। ১৯৭৮ সালে তিনি প্রতিষ্ঠানটি ছেড়ে যান।
ইব্রাহিম কলন্তর সিরাজি

ইব্রাহিম কলন্তর সিরাজি ( ), যা হাজী ইব্রাহিম নামে পরিচিত যিনি এ'তেমাদ আলজন্ড ও কাজার যুগের একজন প্রভাবশালী ইরানি রাজনীতিবিদ ছিলেন।
তিনি ছিলেন মোহাম্মদ হাশেমের তৃতীয় পুত্র, যিনি হাশেমিয়ান পরিবারের বংশধর ছিলেন, মূলত ইহুদি পরিবার, যার বংশটি কওওয়াম আল-দীন হাসানের, যে চৌদ্দ শতাব্দীর ইরানি যিনি মুজাফফারিদের মন্ত্রীর দায়িত্ব পালন করেছিলেন, তার বংশের সন্ধান করতে পারে। ১৭৪৭ সালে ইব্রাহিমের পিতা মোহাম্মদ হাশেমকে তার একটি নেত্রগোলক হারিয়ে ফেলায় নাদের শাহ শাস্তি দিয়েছিলেন। নাদের শাহের মৃত্যুর পরে ইরান একটি গৃহযুদ্ধে পতিত হয়, যেখানে জন্ড করিম খান জন্ড বিজয়ী হয়েছিলেন।
ইব্রাহিম খান জন্ড যুগে অত্যন্ত প্রভাবশালী হয়ে ওঠেন এবং ফর্স প্রদেশের কলন্তরে পরিণত হন। তার সবচেয়ে বড় প্রভাব জন্ড রাজবংশের শেষের দিকে এসেছিল যখন তিনি আগা মোহাম্মদ খান কাজারের সাথে সহযোগিতা করার এবং শিরাজকে তাঁর হাতে তুলে দেওয়ার সিদ্ধান্ত নেন। লোটফালি খান যখন শিরাজে ফিরে এলেন, তখন ইব্রাহিম খান তাকে ভিতরে ঢুকতে দিলেন না এবং কাজার রাজবংশকে ক্ষমতায় আনতে সহায়তা করলেন। 
তিনি ফাত-আলী শাহ কাজারের মুকুট মুখ্যায়নের আরও ভূমিকা রাখেন এবং তিনি তার রাজনৈতিক ক্ষমতা বজায় রেখেছিলেন। যাইহোক, শাহ পরে তাকে সম্পর্কে সতর্ক হন এবং তাকে গ্রেপ্তার করেছিলেন। এভাবে ১৮০১ সালে তাকে গ্রেপ্তার করে তালেঘানে প্রেরণ করা হয়। এক মাস পরে তিনি শাহের আদেশে অন্ধ হয়ে গেলেন এবং তার জিহ্বা কেটে ফেলে হত্যা করা হয়েছিল। শাহের সুবিধার্থে তার সম্পত্তি দখল করা হয়েছিল এবং মির্জা মোহাম্মদ শফি আসফোল্ডলহেহ তার স্থলাভিষিক্ত হয়। Naser al-Din Shah Qajar famously addressed Adolphe Crémieux the head of Alliance Israélite Universelle in Paris with these words: তাঁর বংশধররা সিরাজে কাওয়াম পরিবার গঠন করেছিলেন যা প্রভাবশালী রয়ে গেছে। আলী কাওয়াম, যিনি রেজা শাহের মেয়েকে বিয়ে করেছিলেন এবং আশরাফ পাহলভির প্রথম স্বামী ছিলেন, তিনি ছিলেন তার বংশধরদের একজন।
আল জুম'আ মসজিদ

আল জুম'আ মসজিদ (), এছাড়াও মসজিদটি বানি সেলিম মসজিদ, আল ওয়াদি মসজিদ, আল গুবাইব মসজিদ বা আতিকাহ মসজিদ হিসাবে পরিচিত, Also known as "Masjid Banī Sālim" (), মসজিদটি সৌদি আরবের মদিনা শহরে অবস্থিত। স্থানীয়দের মতে, নবী মুহাম্মাদ এবং তার সাহাবীগণ মক্কা থেকে মদিনায় হিজরতের সময় প্রথমবারের মত এই স্থানে জুমার নামাজ আদায় করেছিলেন।
এটি মদিনা শহরের দক্ষিণ-পশ্চিমে, ওয়াদি রানুনার নিকটে, মসজিদে কুবা থেকে ৯০০ মিটার উত্তরে এবং মসজিদে নববী থেকে ৬ কিমি দূরত্বে অবস্থিত।
ইসলামের নবী মুহাম্মদ ও তার মুহাজিরগন (হিজরতের সঙ্গীরা) মক্কা থেকে মদীনা পর্যন্ত হিজরতের পথে, হিজরি (ইসলামি বর্ষপঞ্জি) ১ম বর্ষের রবিউল আউয়াল মাসের ১২ তারিখ, সোমবার, চার দিনের জন্য কুবা অঞ্চলে কাফেলা থামিয়েছিলেন। শুক্রবার সকালে তারা পুনরায় মদিনার পথে যাত্রা শুরু করেন এবং ওয়াদি রানুনা অঞ্চলে কাফেলা থামিয়ে সেখানে জুমার নামাজ আদায় করেছিলেন। এ অঞ্চলটিকে আজও 'জুমাহ' বলে উল্লেখ করা হয়।
মসজিদটি সর্বপ্রথম পাথুরে শিলা দ্বারা নির্মিত হয়েছিল, পরে বেশ কয়েকবার ধ্বংসপ্রাপ্ত হয় ও সংস্কার করা হয়। সংস্কারের পূর্বে মসজিদটির দৈর্ঘ্য ছিল ৮ মিটার, প্রস্থে সাড়ে চার মিটার এবং লম্বায় ৫.৫ মিটার। এবং একমাত্র গম্বুজটি ছিল লাল ইট দ্বারা নির্মিত। পূর্ব অংশের সাথে ৮ মিটার দৈর্ঘ্য এবং ৬ মিটার প্রস্থ সহ একটি উঠান ছিল। ১৯৮৮ সালে বাদশাহ ফাহাদ বিন আবদুল আজিজের নেতৃত্বে সৌদি সরকারের আওকাফ মন্ত্রণালয়ের পুরাতন অংশ ধ্বংস করে একটি নতুন অংশ নির্মাণে করেন, যেখানে ইমাম এবং মুয়াজ্জিন এর থাকার জন্য একটি বাসভবন, একটি গ্রন্থাগার, তাহফিদজ আল কুরআন নামে একটি মাদ্রাসা , একটি মহিলাদের জন্য প্রার্থনার ঘর এবং একটি বাথরুম নির্মাণ করেন। ৬৫০ জন তীর্থযাত্রীর ধারণক্ষমতা সম্পন্ন, একটি প্রধান গম্বুজ এবং চারটি ছোট গম্বুজ নিয়ে নির্মিত মসজিদটি ১৯৯১ সালে জনসাধারণের জন্য উন্মুক্ত করে দেয়া হয়।
পোনাবালিয়া হত্যাকাণ্ড

পোনাবালিয়া গণহত্যা হলো ১৯২৭ সালের ৭ ই মার্চ জেলা ম্যাজিস্ট্রেটের আদেশে ব্রিটিশ ভারতীয় পুলিশ সদস্যদের দ্বারা গঠিত পোনাবালিয়ায় ২০ জন বাঙালি মুসলমানকে গণহত্যার ঘটনা।
৭ মার্চ ১৯২৭ তারি, বাঙালি হিন্দুদের একটি দল ঝালকাঠি জেলার নলছিটি উপজেলার পোনাবালিয়ায় অবস্থিত শিব মন্দিরের দিকে যাচ্ছিল। দলটি ঢাক বাজানো সহ কীর্তন করতে করতে যাচ্ছিল। একসময় দলটি মসজিদের সামনে দিয়ে যাচ্ছিল। মসজিদে নামাজের জন্য জমায়েতের মুসলমানগণ উচ্চ আওয়াজ বন্ধ করার জন্য শোভাযাত্রাকারীদেরকে বলে। তারা তা না শোনায়, এটা থামাতে মুসলমানগণ মানবঢাল তৈরি করে। সত্যাগ্রহ আন্দোলনের সক্রিয় অংশগ্রহণকারী সতীন্দ্রনাথ সেন হিন্দুদের আরো উচ্চস্বরে কীর্তন করতে বলেন। জেলা ম্যাজিস্ট্রেট ই.এন ব্ল্যান্ডি ও পুলিশ সুপার টেইলর একটি পুলিশ বাহিনীর সাথে দ্রুত ঘটনাস্থলে পোঁছান।
মুসলমানগণ ইংরেজিতে কথা বলতে পারতো না। তাই তারা গলার কাছে হাত দিয়ে সংকেত প্রদানের মাধ্যমে ব্রিটিশদের বুঝানোর চেষ্টা করে যে, নামায পড়ার সময় বাধা সহ্য করার থেকে তারা মৃত্যু বরণকে ভালো মনে করে। এর মানে হিন্দুরা যদি সামনে এগিয়ে যায় তবে মুসলমানরা তাদের হত্যা করবে। অতঃপর ব্ল্যান্ডি গুলিবর্ষণের আদেশ দেন, যার ফলে ২০ জন মুসলমানের মৃত্যু হয় এবং অনেক ব্যক্তি আহত হয়।
কিছু দিন পর নিখিল বাংলা মুসলিম সম্মেলন ঘটনার তদন্ত কমিশন গঠনের আহ্বান জানিয়েছিল। কমিশন গঠিত হয়েছিল এবং এটি একটি প্রতিবেদন জমা দেয়, যা কখনও প্রকাশিত হয়নি। গ্রামবাংলায় অসহযোগ আন্দোলন-পরবর্তী সময়ে এই ঘটনাটিকে সাম্প্রদায়িক বিভেদের প্রমাণ হিসাবে অভিহিত করে এবং মুসলিম সংবাদমাধ্যমের দ্বারা তা তুলে ধরা হয়েছিল।
উইলিয়াম টেইলার

উইলিয়াম টেইলর (১৮০৮-১৮৯২) ছিলেন ইস্ট ইন্ডিয়া কোম্পানির একজন সরকারী কর্মচারী, যিনি ১৮২৯ থেকে ১৮৬৭ অবধি ভারতে বাস করতেন। তিনি ১৮৫৫ সালে পাটনার কমিশনার নিযুক্ত হন এবং ১৮৫৭ সালের সিপাহি বিদ্রোহের দমন-অভিযানে জড়িত ছিলেন। স্থানীয় জনগণের বিরুদ্ধে তার পদক্ষেপগুলি ঊর্ধ্বতন কর্মকর্তাদের দ্বারা অত্যধিক কঠোর হিসাবে বিবেচিত হলে তাকে সাময়িক বরখাস্ত করে ময়মনসিংহের সিভিল ও সেশন জজ পদে নিয়োগ দেওয়া হয়েছিল। এর কিছুদিন পর পদত্যাগ করে তিনি আইন ব্যবসা শুরু করেন। 
একজন শৌখিন শিল্পী হিসাবে টেইলর তার চিত্রে দৈনন্দিন জীবনের দৃশ্য, আদালত, সামরিক বাহিনী এবং জীবনের বিভিন্ন স্তরে থাকা ভারতীয়দের প্রতিদিনের পোশাক আঁকেন।
তার ছয়টি চিত্রাঙ্কনকে অন্তর্ভুক্ত করে ১৮৪২ সালে লন্ডনে ""স্কেচেস ইলোস্ট্রেটিং দ্য ম্যানারস অ্যান্ড কাস্টমস অব দ্য ইন্ডিয়ানস অ্যান্ড অ্যাংলো ইন্ডিয়ানস ড্রন অন স্টোন ফ্রম দ্য অরিজিনাল ড্রয়িং ফ্রম লাইফ"" নামক বই প্রকাশিত হয়। ১৮৮১ এবং ১৮৮২ সালে টেইলর তার নিজের অঙ্কিত ১০০টি চিত্র সহ দুই খণ্ডে ""থার্টি-এইট ইয়ার্স ইন ইন্ডিয়া"" আত্মজীবনীটি প্রকাশ করেছিলেন।
জলরঙে তিনি পশ্চিমবঙ্গের বর্ধমানের রাজা-কে চিত্রিত করেছিলেন। তিনি সম্ভবত মাহতাব চাঁদ ছিলেন, যিনি ১৮২০ সালে জন্মগ্রহণ করেছিলেন এবং ১৮৩২ থেকে ১৮৭৯ সাল তার মৃত্যুর আগ পর্যন্ত রাজা ছিলেন। তিনি ব্রিটিশদের দ্বারা একজন আলোকিত এবং বিশ্বস্ত শাসক হিসাবে বিবেচিত ছিলেন। চিত্রটি ব্রাউন ইউনিভার্সিটি গ্রন্থাগারের অ্যান এস.কে. ব্রাউন সামরিক সংগ্রহ এর অংশ।
চার্লি (২০১৫-এর মালয়ালম চলচ্চিত্র)

চার্লি হল মার্টিন প্রক্কট পরিচালিত ২০১৫ সালের ভারতীয় মালয়ালম ভাষার প্রণয়ধর্মী নাট্য চলচ্চিত্র। চলচ্চিত্রটির চিত্রনাট্য রচনা করেছেন যৌথভাবে প্রক্কট ও উন্নি আর. এবং প্রযোজনা করেছেন প্রক্কট, জোজু জর্জ ও শেবিন বেকার। এতে নাম ভূমিকায় অভিনয় করেছেন দুলকার সালমান, এবং অন্যান্য মুখ্য চরিত্রে অভিনয় করেছেন পার্বতী তিরুবোত, অপর্ণা গোপীনাথ ও নেদুমুদি বেণু। চলচ্চিত্রটির সুর করেছেন গোপী সুন্দর ও চিত্রগ্রহণের দায়িত্ব পালন করেছেন জমন টি. জন।
চলচ্চিত্রটি ২০১৫ সালের ২৪শে ডিসেম্বর কেরলে মুক্তি পায়। এটি ৪৬তম কেরল রাজ্য চলচ্চিত্র পুরস্কারে ৮টি বিভাগে পুরস্কৃত হয়, তন্মধ্যে রয়েছে শ্রেষ্ঠ অভিনেতা, অভিনেত্রী, পরিচালক ও চিত্রগ্রহণ। চলচ্চিত্রটি ২০১৭ সালে মারাঠি ভাষায় "দেব" নামে পুনর্নির্মিত হয়, যাতে শ্রেষ্ঠাংশে অভিনয় করেন অঙ্কুশ চৌধুরী, তেজস্বিনী পণ্ডিত ও স্পৃহা জোশি; এবং তামিল ভাষায় "মারা" নামে পুনর্নির্মিত হয়, যাতে শ্রেষ্ঠাংশে অভিনয় করেন আর. মাধবন, শ্রদ্ধা শ্রীনাথ ও শিবাদা।
কেরল রাজ্য চলচ্চিত্র পুরস্কার
এশিয়াভিশন পুরস্কার
এশিয়ানেট চলচ্চিত্র পুরস্কার
বণিতা চলচ্চিত্র পুরস্কার
ফেই শিন

ফেই শিন (; প্রায় ১৩৮৫ - ১৪৩৬ পরবর্তী) মিং রাজবংশের নৌসেনাপতি ঝং হ-র বহরের সামরিক কর্মীদের একজন সদস্য ছিলেন। তিনি চীনা জাহাজ যে সকল দেশগুলোতে পৌঁছেছিল সেই দেশগুলি সম্পর্কে একটি বইয়ের লেখক হিসাবে পরিচিত।
ফেই শিনের জীবন সম্পর্কে বেশি কিছু জানা যায়নি। তাঁর পরিবার এসেছিল আজকের চিয়াংসু প্রদেশের খুনশান থেকে। তাঁর লেখায় উল্লিখিত বিভিন্ন তারিখ বিবেচনার ভিত্তিতে মনে করা হয়, সম্ভবত তিনি হংউ যুগের (১৩৮৫ খ্রিস্টাব্দ) ১৭তম বছরে জন্মগ্রহণ করেছিলেন, যদিও কিছু কিছু লেখকের হিসাবে মনে হয় যে তাঁর জন্ম হয়েছিল ১৩৮৮-এ। তিনি নিজে থেকে আরবি ভাষা রপ্ত করেছিলেন।
ফেই শিন তার বইয়ের মুখবন্ধে যা বলেছেন, সে অনুযায়ী মনে হয় তার পরিবার দরিদ্র ছিল। তার বড় ভাইকে নিকটস্থ থাইসাং গ্যারিসনে কাজ করার জন্য ডেকে নেয়া হয়েছিল, তবে শীঘ্রই তিনি মারা যান। ১৩৯৮ সালে বা তার পরে বালক ফেই শিন তার জায়গায় যোগ দেন। জে.জে.এল ডুয়েভেন্দক মনে করেন যে ফেই ভাইয়েরা তাদের বাবা বা দাদার পূর্বতন কোনও রাজনৈতিক বা অন্য অপরাধের শাস্তি হিসাবেই ওই কাজে যোগ দিতে বাধ্য হন। এই ধারণার পক্ষে প্রকৃত কোন প্রমাণ পাওয়া যায়নি। তবে ফেই শিনের পরবর্তী জীবনী রচয়িতা, রডরিচ পটাক মনে করেন এটি অসম্ভব নয়।
সৈনিক থাকাকালীন ফেই শিন পড়াশোনার জন্য সময় বের করে নিয়েছিলেন। থাইসাং যেহেতু ঝং হ-র নৌবহরের পক্ষ থেকে ইয়াংজি নদীর উজানের দায়িত্বে ছিল, ফেই শিন চারবার দক্ষিণ-পূর্ব এশিয়া এবং ভারত মহাসাগরে নৌবহরের সাথে যাত্রা করেছিলেন।
ফেই শিন মূলত "শিংচা শংলান" " (তারকাময় ভেলার বর্ণনা; মুখবন্ধের তারিখ অনুযায়ী ১৪৩৬ সালের উপস্থাপনা)" গ্রন্থটির লেখক হিসাবে পরিচিত, যেখানে তিনি দক্ষিণ সমুদ্রে চারটি ভ্রমণে যা যা দেখেছিলেন তা লিপিবদ্ধ করেছিলেন। ১৪৩৬ সালের পরবর্তী সময়ে তার ক্রিয়াকলাপের কোনও উল্লেখ পাওয়া যায়নি এবং তার মৃত্যুর প্রকৃত তারিখ সম্পর্কেও কোন তথ্য পাওয়া যায়নি।
পটকের মতে, ফেই শিনের ধর্ম সম্পর্কে কোনও নির্ভরযোগ্য তথ্য নেই। তবে পটাক বিশ্বাস করেন যে, ফেই শিন নিজেও মা হুয়ান বা ঝং হ-এর মতো মুসলিম ছিলেন। ফেই শিনও মক্কার বর্ণনা দিয়েই তার বই শেষ করেছিলেন, তবে এটি মা হুয়ান এর বইয়ের বিন্যাসের অনুকরণও হতে পারে।
ফেই শিনের বইটি বিভিন্ন মিং-যুগের ভিন্ন সংস্করণে বিদ্যমান। অনেক চীনা এবং বিদেশী ঐতিহাসিক এই বইটি নিয়ে গবেষণা করেছেন। তার বইয়ের প্রথম ইংরেজী অনুবাদ করেছিলেন উইলিয়াম উডভিল রকহিল, এবং ১৯১৪-১৯১৫ সালে ""থং পাও"" এ তা প্রকাশিত হয়। এই বইয়ের সবচেয়ে সাম্প্রতিক অনুবাদটি জে.ভি.জি. মিলস-এর একটি খসড়ার উপর ভিত্তি করে রডরিচ পটাক (১৯৯৬) সম্পাদনা ও টীকায়িত করেছেন।
জাতীয় লীগ

বাংলাদেশ জাতীয় লীগ আতাউর রহমান খান ছিলেন দলের শীর্ষ নেতা। 
পাকিস্তান আমলে পূর্ব বাংলার সাবেক মুখ্যমন্ত্রী আতাউর রহমান খানের নেতৃত্বে ১৯৬৯ সালের ২০শে জুলাই জাতীয় লীগ গঠিত হয়। আতাউর রহমান খান ১৯৭০ সালের পাকিস্তানের জাতীয় পরিষদ নির্বাচনে ঢাকা-৩ আসন থেকে নির্বাচনে প্রতিদ্বন্দ্বিতা করে পরাজিত হন।১৯৭১ সালে বাংলাদেশের স্বাধীনতা যুদ্ধের পর ১৯৭৩ সালে অনুষ্ঠিত প্রথম জাতীয় সংসদ নির্বাচনে জাতীয় লীগের হয়ে ঢাকা-১৯ আসন থেকে জাতীয় সংসদের সদস্য নির্বাচিত হন আতাউর রহমান খান। পরবর্তীতে শেখ মুজিবুর রহমানের নেতৃত্বাধীন বাকশাল-এ যোগ দিয়ে এর কেন্দ্রীয় কমিটির সদস্য হন। শেখ মুজিবুর রহমানের মৃত্যুর পর বাকশালের বিলুপ্তি হলে তিনি জাতীয় লীগ পুনরায় সংগঠিত করেন। ১৯৭৯ সালে অনুষ্ঠিত ২য় সংসদ নির্বাচনে তিনি ঢাকা-২১ আসন থেকে সংসদ সদস্য নির্বাচিত হন। ১৯৮৩ - ১৯৮৪ সাত দলীয় জোটের অন্যতম সদস্য হিসেবে এরশাদ সরকারের সামরিক শাসনের বিরুদ্ধে আন্দোলন করলেও পরবর্তীকালে মত পরিবর্তন করে এরশাদ সরকারের মন্ত্রিসভায় যোগ দিলে জাতীয় লীগ বিলুপ্ত হয়।
তারাতলা মেট্রো স্টেশন

তারাতলা মেট্রো স্টেশন হল ভারতের কলকাতার দক্ষিণাঞ্চলের তারাতলা এলাকায় অবস্থিত কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।
এই স্টেশনটি তারাতলা এলাকাতে অবস্থিত। স্টেশনের ভৌগোলিক অবস্থান হল । স্টেশনটির পূর্ববর্তী স্টেশন হল ১.০৩ কিলোমিটার দূরে অবস্থিত বেহালা বাজার মেট্রো স্টেশন এবং পরবর্তী স্টেশন হল ১.২৫ কিলোমিটার দূরে অবস্থিত মাঝেরহাট মেট্রো স্টেশন।
২০১০-২০১১ অর্থবর্ষের রেল বাজেটে কলকাতা মেট্রো লাইন ৩ এর অনুমোদিত হয় এবং নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়।
কলকাতা মেট্রোর লাইন ৩-এর অন্তর্গত তারাতলা মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। 
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা ৯০ সেকেন্ড অন্তঃর ট্রেন পরিচালনা করা যাবে।
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।
উত্তরখান থানা

উত্তরখান, বাংলাদেশের ঢাকা বিভাগের ঢাকা জেলার একটি প্রশাসনিক এলাকা বা থানা।
উত্তরখান থানার আয়তন প্রায় ২০.০৯  কিমি (৭.৭৬ বর্গমাইল)
উত্তরখান থানা ঢাকা মেট্রোপলিটন পুলিশের আওতাভুক্ত। তদারকি কর্মকর্তা হচ্ছেন ডিসি উত্তরা জোন এবং এসি এয়ারপোর্ট জোন। এই থানাটি ঢাকা উত্তর সিটি করপোরেশনের আওতাধীন।
উত্তরখান থানার সীমানা: উত্তরে টঙ্গী (খাল) ও গাজীপুর সদর উপজেলা, দক্ষিণে খিলক্ষেত ও দক্ষিণখান থানা, পূর্বে বালু নদী ও কালীগঞ্জ (গাজীপুর) উপজেলা, গাজীপুর সদর উপজেলা ও পশ্চিমে দক্ষিণখান থানা।
উত্তরখান থানা ২০০৬ সালে ১টি ইউনিয়ন ও ১৪টি মৌজা নিয়ে গঠিত হয়। উত্তরখান ইউনিয়নের নামানুসারে এই থানার নামকরণ করা হয়েছে।
২০১১ সালের আদমশুমারি অনুযায়ী উত্তরখান থানার মোট জনসংখ্যা ৫২০১৪, পুরুষ ২৭২৫৪; মহিলা ২৪৭৬০। যার মধ্যে মুসলিম ৪৯৪৮৮, হিন্দু ২১১৪, বৌদ্ধ ৪০৮ এবং অন্যান্য ৪ জন।
২০১১ সালের আদমশুমারি অনুযায়ী উত্তরখান থানা সাক্ষরতার হার ৬৪.৫৮%।
উত্তরখান থানার আওতাধীন মোট ৫ টি বিট রয়েছে। বিট ও এলাকা অনুসারে দায়িত্বপ্রাপ্ত কর্মকর্তাদের ফোন নম্বরঃ-
ওমর ইশরাক

ওমর এস. ইশরাক (জন্ম:১৯৫৫) একজন বাংলাদেশী-আমেরিকান ব্যবসায়িক নির্বাহী এবং জানুয়ারি ২০২০ অনুযায়ী ইন্টেলের বর্তমান চেয়ারম্যান। তিনি জুন ২০১১ থেকে মেডট্রনিকের চেয়ারম্যান এবং প্রধান নির্বাহী কর্মকর্তাও হিসেবেও দায়িত্ব পালন করেছেন। 
ইশরাকের জন্ম বাংলাদেশে, তিনি বড় ও হয়েছে এখানেই। তিনি ঢাকার সেন্ট জোসেফ উচ্চ মাধ্যমিক বিদ্যালয় থেকে মাধ্যমিক পড়াশোনা সম্পন্ন করেছেন। তিনি কিংস কলেজ লন্ডন থেকে স্নাতক ডিগ্রি এবং তড়িৎ প্রকৌশলে পিএইচডি অর্জন করেন।
মেডট্রোনিকে যোগদানের আগে তিনি জিই হেলথ কেয়ার সিস্টেমস-এর সভাপতি এবং সিইও হিসাবে দায়িত্ব পালন করেছিলেন।
ওমর ২০১৭ সালের মার্চ থেকে ইন্টেল পরিচালনা পর্ষদের সদস্য হিসাবে দায়িত্ব পালন করছেন। তাকে ২০২০ সালের জানুয়ারিতে বোর্ডের চেয়ারম্যান হিসাবে ঘোষণা করা হয়েছিল।
ব্যক্তিগত জীবনে তিনি বিবাহিত। বর্তমানে তিনি মেনোপলিসে বসবাস করেন।
পাডলিং

পাডলিং হলো ধান চাষের একটি কৃষি পদ্ধ‌তি। এ‌টি মূলত বন‌্যার সম‌য়ে ধান চা‌ষের এক‌টি প্রাচীন পদ্ধ‌তি। ঐ‌তিহ‌া‌সিকভা‌বে বন‌্যাকব‌লিত কো‌নো ধান ক্ষে‌তে ম‌হিষ বা ষা‌ড়ের পেছনে এক‌টি ভারী জমিতে দিবার মই টানার মাধ‌্যমে এই কাজ‌টি করা হতো এবং বর্তমা‌নে এ‌টি যান্ত্রিক উপা‌য়ে করা হ‌য়ে থা‌কে, সাধারণত ওয়া‌কিং ট্রাক্টর ব‌্যবহার ক‌রে এটি করা হয়।
পাড‌লিং পদ্ধ‌তি‌তে কাদামা‌টির কণাগু‌লো মন্থন করা মাটির ছিদ্রগু‌লো বন্ধ করার মাধ‌্যমে পা‌নির অনুস্রবণ হার ক‌মি‌য়ে আনা হয়।
পাডলিংয়ের কাজ মা‌টি নরম, কর্দমাক্ত এবং চাষের উপ‌যোগী হওয়া পর্যন্ত জমিতে জমা পা‌নিতে ম‌হিষ বা ষা‌ড়ের পেছনে এক‌টি ভারী জমিতে দিবার মই বা ট্রাক্টর চালনা করার মাধ‌্যমে করা হয়। সাধারণত এ ধর‌নের ট্রাক্ট‌রের পেছ‌নের টায়া‌রের জায়গায় লোহার চাকা থা‌কে। ফ‌লে এ‌টি জ‌মি‌তে ভেজা অবস্থায় চালনা কর‌লে মা‌টির সংযুতি ভে‌ঙে যায় এবং জ‌মি নরয় হ‌য়ে যায়। ফ‌লে, জ‌মি চাষ‌যোগ‌্য হ‌য়ে যায়। এক কথায়, এটি মাটিকে কাদায় পরিণত করার একটি পদ্ধতি।
পা‌ডলিং‌য়ের এর কাজ সাধারণত পানি সম্পৃক্ত অবস্থার চেয়ে বে‌শি থাকাকালীর অবস্থায় শুরু করা হয় এবং পা‌নি জ‌মির ধারণ ক্ষমতা অনুযায়ী আসা পর্যন্ত করা হয়। অর্থাৎ, পা‌নি সম্পৃক্ত অবস্থার চে‌য়ে অ‌ধিক থাকাকালীন অবস্থায় এ কাজ শুরু করা হয়। এ অবস্থায় মা‌টিতে বল প্রয়ো‌গের ফ‌লে সর্বা‌ধিক পাড‌লিং না হ‌লেও মা‌টি থে‌কে আগাছা আয়‌ত্তিকরণ এবং মা‌টির সংযু‌তি ভাঙা শুরু করা হয়। এরপর কৃষ‌কেরা সর্বা‌ধিক পাড‌লিং অবস্থায় আসা পর্যন্ত পাড‌লিং এর কাজ কর‌তে থা‌কেন।
পাড‌লিং‌য়ের মাত্রা নির্ভর ক‌রে মা‌টির প্রকার‌ভেদ এবং ব‌্যবস্থাপনা কার্যাবলীর উপর। বে‌শি এঁটেল বিদ‌্যমান থাক‌লে পাডলিং করা সহজ হয়, ফ‌লে বে‌শি সংযু‌তি ধ্বংস হয়। বে‌লে মা‌টি‌তে অল্প এঁটেল থাকা সত্ত্বেও পাডলিং করা যায়। মন্টমরিল্লোনাইট পরিবারের এঁটেল মণিক সমৃদ্ধ মা‌টি‌তে অ‌ধিকতর ক্যাওলিনাইট এবং অক্সাইড পরিবারের মণিক সমৃদ্ধ মা‌টিতে অধিকতর সহজে ও সম্পূর্ণরূপে কাদা করা যায়। একইভা‌বে, ক্যালসিয়াম সম্পৃক্ত এঁটেলের চেয়ে সোডিয়াম সম্পৃক্ত এঁটেলকে সহজে কাদা করা যায়। সাধারণত মা‌টি‌তে জৈব পদার্থ, আয়রন এবং অ্যালুমিনিয়াম অক্সাইডের কো‌নো এক‌টির বা উভয়ের পরিমাণ বেশি হলে সেই মা‌টি‌তে কাদা করা খুব কঠিন হয়।
বাংলা‌দে‌শের মা‌টি‌তে পুনরায় চাষাবা‌দের ক্ষে‌ত্রে, বিশেষ করে রোপা ধান চাষের ক্ষে‌ত্রে পাডলিং করার মাধ‌্যমে অ‌ভেদ‌্য পৃষ্ঠমা‌টি‌ সৃস্টি করা হয়, যা এ স্তরের ভৌত ও রাসায়নিক ধর্মাবলিতে গুরুত্বপূর্ণ প‌রিবর্তন ঘটায় এবং মা‌টির র‌ঙেও প‌রিবর্তন আ‌নে। কালো তেরাই মা‌টি‌তে কৃষিকাজের সম্ভাবনা মধ্যম থেকে স্বল্প, কারণ রোপা ধান চাষের জন্য পৃষ্ঠমা‌টির কার‌ণে পাড‌লিং কর‌তে অসু‌বিধা হয়। আবার, পুরাতন ব্রহ্মপুত্র পললভূমিতে সৃষ্ট অগভীর উঁচু মা‌টির পানি ধারণ ক্ষমতা কম হ‌লেও রোপা আমন ধান চাষের কর‌তে তা ব‌্যবহার করা হয়, কারণ এর পৃষ্ঠমা‌টি কর্দমাক্ত এবং দা‌তে দৃঢ় প্লাউপ্যান থা‌কে।
হালিমা সুলতান

হালিমা সুলতান ( ) সুলতান তৃতীয় মেহমেদ এর হাসেকি বা উপপত্নী এবং সুলতান প্রথম মুস্তাফা এর মা ছিলেন এবং বেগম সুুলতান হিসেবে অটোমান সাম্রাজ্যের একজন অভিভাবক ছিলেন। মেহমদের সাথে তার চারটি সন্তান ছিল: শাহজাদা মাহমুদ, প্রথম মুস্তাফা এবং দুই মেয়ে। তিনি ২২ নভেম্বর ১৬১৭ থেকে ২৬ ফেব্রুয়ারি ১৬১৮ এবং ১০ সেপ্টেম্বর ১৬২৩ পর্যন্ত বেগম সুলতান হিসাবে "ডি-ফ্যাক্টো" সহ-শাসক ছিলেন।। নারী সালতানাত নামে পরিচিত ঐ যুগে হালিমাও অন্যতম বিশিষ্ট ব্যক্তিত্ব ছিলেন।
পাঁচ সুলতানের রাজত্বকালে হালিমা উসমানীয় সাম্রাজ্যে পার্ষদ হিসাবে বাস করতেন: মুরাদ তৃতীয়, মেহমেদ তৃতীয়, আহমেদ প্রথম, মোস্তফা প্রথম এবং দ্বিতীয় ওসমান এর শাসন কালে।
তার মৃত্যুর বিষয়ে কিছুই জানা যায়নি। তিনি ইস্তাম্বুলের হাজিয়া সোফিয়া মসজিদে ছেলের সমাধিতে সমাধিস্থ হয়েছেন। 
মেহেমেদের সাথে, হালিমার চারটি সন্তান ছিল:
২০১৫ সালে টিভি সিরিজ "" এ, হালিমা সুলতানকে চিত্রিত করেছেন তুর্কি অভিনেত্রী আসলাহান গারবুজ ।
লুসিফার (চলচ্চিত্র)

লুসিফার হল পৃথ্বীরাজ সুকুমারন পরিচালিত ২০১৯ সালের ভারতীয় মালয়ালম ভাষার মারপিটধর্মী চলচ্চিত্র। চলচ্চিত্রটির চিত্রনাট্য রচনা করেছেন মুরলি গোপী। আশির্বাদ সিনেমাসের ব্যানারে চলচ্চিত্রটি প্রযোজনা করেছেন অ্যান্টনি পেরুম্বাবুর। এটি পৃথ্বীরাজ সুকুমারনের পরিচালিত প্রথম চলচ্চিত্র। এতে প্রধান চরিত্রে অভিনয় করেছেন মোহনলাল, এবং পার্শ্ব চরিত্রে অভিনয় করেছেন বিবেক ওবেরয়, মঞ্জু ওয়ারিয়ার, পৃথ্বীরাজ সুকুমারন, টবিনো টমাস, ইন্দ্রজিৎ সুকুমারন, সানিয়া আইয়াপ্পন, সাইকুমার, কলাভবন শাজন, ও নায়লা ঊষা। চলচ্চিত্রটির সুর করেছেন দীপক দেব এবং চিত্রগ্রহণের দায়িত্ব পালন করেছেন সুজিত বাসুদেব।
টুমরো (২০১৯-এর চলচ্চিত্র)

টুমরো (অর্থ: আগামী দিন) ২০১৯ সালের কম্পিউটার অ্যানিমেটেড বাংলাদেশি স্বল্পদৈর্ঘ্য চলচ্চিত্র; এটি পরিচালনা করেছেন মোহাম্মদ শিহাব উদ্দিন। ২০১৯ এ দীপ্ত টিভিতে এটি মুক্তি পায়। কাজী মিডিয়া লিমিটেডের পক্ষ থেকে ছবিটি প্রযোজনা করেছেন কাজী জাহিন হাসান ও কাজী জিসান হাসান; ছবিটি নির্মানের জন্য অ্যানিমেশন ও প্রডাকশন সার্ভিস দিয়েছে সাইকোর স্টুডিওস। শিশু-কিশোরদের জলবায়ু পরিবির্তন সম্পর্কে সচেতন করে তোলাই ছবিটির মুখ্য উদ্দেশ্য।
বাংলাদেশি বালক রাতুল, পরিবেশের ব্যাপারে সে একদম উদাসীন। একরাতে তাকে দেখা দেয় পরিবেশের রক্ষাকর্তা বাতাস বুড়ো। বাতাস বুড়োর জাদুর ক্ষমতার মাধ্যমে সে দেখতে পায় মানুষের কর্মকাণ্ডের ফলে পরিবেশে সৃষ্ট অপূরণীয় ক্ষতি এবং এর পরিণতি কতোটা নির্মম হতে পারে। বাতাস বুড়ো তাকে দেখায় জলবায়ু পরিবর্তনের ফলে সমুদ্রের পানিতে তলিয়ে যাওয়া ভবিষ্যৎ বাংলাদেশ। এসব দেখে রাতুলের চিন্তাজগতে পরিবর্তন আসে, সে পরিবেশ সচেতন হয়ে উঠে। সে ও তার সহপাঠীরা মিলে নবায়নযোগ্য জ্বালানি ব্যবহার প্রচলনের মাধ্যমে বিশ্বকে দূষণমুক্ত প্রয়াসে এগিয়ে আসে।
ছবিটিতে জীবাশ্ম জ্বালানি ব্যবহারের কুফল ও জলবায়ু পরিবর্তনের ভয়াবহতা নিয়ে গভীর বার্তা দেওয়া হয়েছে।
বাতাস বুড়ো চরিত্রটি প্রখ্যাত লেখক চার্লস ডিকেন্স রচিত আ ক্রিসমাস ক্যারলের ভূতের চরিত্রের অনুপ্রেরণায় নির্মিত হয়েছে।
(নেপথ্য কন্ঠ: মোহাম্মদ বারী)
চলচ্চিত্রটি প্রথমে বাংলাদেশের বেসরকারি টিভি চ্যানেল দীপ্ত টিভিতে ২৯ ডিসেম্বর, ২০১৯ এ মুক্তি পায় । এর একমাস পর ইউটিউবে অফিশিয়ালি অবমুক্ত করা হয়।
বেশিরভাগ দর্শক সমালোচক ছবিটিকে সাদরে গ্রহণ করেছেন এবং প্রশংসা করেছেন। থ্রি হান্ড্রেড অ্যান্ড ফিফটি ডট অর্গ (350.org) এর প্রতিষ্ঠাতা বিল ম্যাককিবেন টুইট করে ছবিটির প্রতি মুগ্ধতা জানিয়েছেন।
ক্যালকাটা কেমিক্যাল কোম্পানি

ক্যালকাটা কেমিক্যাল কোম্পানি ১৯১৬ খ্রিস্টাব্দের ২৯ সেপ্টেম্বর খগেন্দ্র চন্দ্র দাশ, বি. এন. মৈত্র এবং আর. এন. সেন প্রতিষ্ঠিত পশ্চিমবঙ্গের কলকাতায় প্রতিষ্ঠিত একটি ফার্মাসিউটিক্যালস কোম্পানি। বাংলায় স্বদেশী আন্দোলনের সময় এই কোম্পানির প্রতিষ্ঠা হয়েছিল, যা বিদেশি পণ্য বর্জন এবং দেশীয় শিল্পক্ষেত্র প্রতিষ্ঠার ক্ষেত্রে গুরুত্বপূর্ণ ভূমিকা নেয়। এই প্রতিষ্ঠান বিভিন্ন ধরনের পণ্য তৈরি করলেও, সংস্থাটি মার্গো সাবান এবং নিম টুথপাস্টের পাশাপাশি ল্যাভেন্ডারের সুগন্ধি যুক্তি পাউডার প্রবর্তক হিসাবে বেশি পরিচিত।
প্রতিষ্ঠাকালে এই সংস্থা খগেন্দ্র চন্দ্র দাশ এবং বংশধর দ্বারা পরিচালিত হলেও পরবর্তীতে এই সংস্থা শ ওয়ালিশের অধিগ্রহণে চলে যায়। এরপরে এটি জার্মান ভোক্তা পণ্য সংস্থা হেন্কেলের কাছে আবারও বিক্রি হয়েছিল। সম্প্রতি, সংস্থাটির আবারও হাত বদল ঘটে এবং সাবান প্রস্তুতকারক ভিভিএফ দ্বারা অধিগ্রহণ ঘটে।
ওয়ালিদায়ে সুলতান

ওয়ালিদায়ে সুলতান (, lit. "সুলতান মাতা", "matriarch sultana") ছিল উসমানীয় সাম্রাজ্যে ব্যবহৃত আনুষ্ঠানিক পদবি যা উসমানীয় সুলতানদের মায়েরা ধারণ করতেন। এই পদবি হাফসা সুলতান (মৃত্যু ১৫৩৪) প্রথম ব্যবহার করা শুরু করেন, যিনি ছিলেন সুলতান প্রথম সেলিমের স্ত্রী এবং সুলতান প্রথম সুলাইমানের মা। বস্তুত সুলাইমান সিংহাসনে বসার পর পূর্বোক্ত অনুরূপ পদবি মাহদ-ই আলিয়া ("cradle of the great") বিলুপ্ত করে "ওয়ালিদায়ে সুলতান" পদবি চালু করেন। সুলতানের প্রিয় স্ত্রী/উপপত্নীর জন্য হাসেকি সুলতান পদবি এবং রাজপরিবারের নারীদের নামের শেষে সুলতান পদবি ব্যবহারের প্রথাও একইসময় চালু করা হয়।
উসমানীয় হারেমের নীতি অনুযায়ী হারেমের সর্বশক্তিশালী ও সর্ব ক্ষমতার অধিকারী হতেন "ওয়ালিদায়ে সুলতান"। গোটা হারেম তাদের নির্দেশেই পরিচালিত হতো। তাঁরা হাসেকি সুলতানদের যেকোনো আদেশ বা শাস্তিও দিতে পারতেন।
সাধারণত সিংহাসনে আসীন কোন সুলতানের জীবিত মায়েরা এই উপাধি ব্যবহারের সুযোগ পান। পুত্র সিংহাসনে বসার পূর্বে যাঁরা মারা যান, তাঁরা কখনোই "ওয়ালিদায়ে সুলতান" হিসেবে পরিচিত হওয়ার সৌভাগ্য লাভ করেন না। ব্যতিক্রম ক্ষেত্রে কোন কোন সুলতানের দাদী বা সৎ মা এই পদবি ব্যবহারের অনুমতি পেয়েছিলেন। ইউরোপে দ্য কুইন মাদার এবং ভারতবর্ষে রাজমাতা হল "ওয়ালিদায়ে সুলতানের" অনুরূপ পদবি।
উসমানীয় সাম্রাজ্যের ইতিহাসে শক্তিশালী ও সুপরিচিত ওয়ালিদায়ে সুলতান ছিলেন নুরবানু সুলতান, সাফিয়ে সুলতান, কোসেম সুলতান এবং তুরহান সুলতান।
এই তালিকা সকল উসমানীয় সুলতানের মাকে অন্তর্ভুক্ত করে না। তাঁদের নামই এখানে আছে যারা "ওয়ালিদায়ে সুলতান" পদবি ব্যবহার করেছিলেন। প্রায় সকল ক্ষেত্রে ওয়ালিদায়ে সুলতানরা উসমানীয় সুলতানদের জননীই ছিলেন। যেসব মা তাঁদের সন্তানদের সিংহাসনে বসার পূর্বেই মারা যান তাঁরা কখনোই এই পদবি ধারণ করেননি; যেমন-হুররাম সুলতান, মুয়াজ্জেজ সুলতান, মিহরিশাহ কাদিন, সেরমি কাদিন, তিরিমুজগান কাদিন, গুলকেমেল কাদিন, এবং গুলুস্তু হানিম। কয়েকটি ব্যতিক্রম ক্ষেত্রে, সুলতানের দাদী এবং সৎ মা "ওয়ালিদায়ে সুলতান" পদবি ধারণ করেছেন, যেমন- কোসেম সুলতান (দাদী হিসেবে) এবং পেরেস্তু কাদিন (সৎ মা হিসেবে)।
সাধারণত শাসনরত সুলতানের জীবিত জননী ওয়ালিদায়ে সুলতান হলেও এমন উদাহরণও আছে, যেখানে পুত্র সিংহাসনে আসীন অবস্থায় জীবিত থাকা সত্বেও কোন নারী এই পদবি ধারণ করেননি।
প্রব্রজ্যা

প্রব্রজ্যা (পালি; সংস্কৃত: প্রভ্রজ্যা) এর আক্ষরিক অর্থ "এগিয়ে যাওয়া" এবং এর দ্বারা বুঝায়, যখন কোনো ব্যক্তি আত্মোৎসর্গ করে ভিক্ষু সম্প্রদায়ের "(পুরোপুরি বৃত সন্ন্যাসী)" সাথে বৌদ্ধ জীবনযাপন করতে গৃহ ত্যাগ করে। এটি সাধারণত একজন ব্রতী "(শ্রমণ)" হিসেবে জড়িত হওয়ার প্রারম্ভিক বিন্যাসকে বুঝায়। এটিকে কখনও কখনও "নিম্ন বিন্যাস" হিসাবে উল্লেখ করা হয়। একটি সময় পরে বা বিশ বছর বয়স্ক শ্রমণরা "উপসম্পদা""(অথবা উচ্চ বিন্যাস)" লাভ করে পূর্ণাঙ্গ ভিক্ষুরূপে স্বীকৃত হন।
মিয়ানমারের মতো কিছু ঐতিহ্যবাহী থেরবাদী দেশে ছেলেরা বয়ঃসন্ধিকালে প্রব্রজ্যা'য় "(সিনবিউ)" অধীন হয়। চীন ও জাপানের মতো মহাযানী দেশগুলিতে, প্রব্রজ্যা শিক্ষানবিশ সময়ের পূর্বে ঘটে।
২০১৩ বাংলাদেশ সহিংসতা

২০১৩ বাংলাদেশের সহিংসতা রাজনৈতিক অস্থিতিশীলতা, অপরাধ বৃদ্ধি এবং সংখ্যালঘু এবং বিরোধী কর্মীদের ব্যাপক আক্রমণকে বোঝায়।
২৮ ফেব্রুয়ারি ২০১৩ বৃহস্পতিবার, দেলোয়ার হোসেন সাদীর বিরুদ্ধে আইসিটি মন্ত্রণালয় থেকে বাংলাদেশ জামায়াতে ইসলামীর নেতা দেলোয়ার হোসেন সাদীকে ১৯৭১ সালের স্বাধীনতা যুদ্ধের সময় হত্যা, ধর্ষণ ও নির্যাতনসহ তার বিরুদ্ধে দায়ের করা ২০ টির মধ্যে ৮ টি দোষী বলে দোষী সাব্যস্ত করেছে।
রবিবার ও সোমবার, ৩ ও ৪ মার্চ, বাংলাদেশ জামায়াতে ইসলামী ৪৮ ঘণ্টার হরতাল কার্যকর করেছিল। এই ধর্মঘট চলাকালীন জামায়াতে ইসলামীর কর্মী ও সাইদী সমর্থকদের নেতৃত্বে বিক্ষোভ চালানো হয়েছিল। বাংলাদেশ জাতীয়তাবাদী দল এই ধর্মঘটকে সমর্থন করে এবং ২ মার্চ আরও এক দিনব্যাপী ধর্মঘটের ডাক দেয়। প্রাথমিক সংঘর্ষের সময় পুলিশ ৩১ জন বিক্ষোভকারীকে গুলি করে হত্যা করে। হিউম্যান রাইটস ওয়াচের মতে, বর্ডার গার্ডস বাংলাদেশের সদস্যরা এবং র‌্যাপিড অ্যাকশন ব্যাটালিয়ন (র‌্যাব) নিরস্ত্র জনতার কাছে সরাসরি গোলাবারুদ ও রাবার গুলি চালিয়েছিল, এতে শিশুরাও ছিল, ব্যাপক গ্রেপ্তার করেছিল এবং বিক্ষোভ চলাকালীন ও তার পরেও অন্যান্য ধরনের অতিরিক্ত বাহিনী ব্যবহার করেছিল। একজন প্রত্যক্ষদর্শী তার ১-বছর বয়সী পরিবারের সদস্যের মৃত্যুর কথা স্মরণ করিয়ে দিয়েছিলেন যে কীভাবে তাকে দুপুরের নামাজ থেকে ফিরে হাঁটার পথে গুলিবিদ্ধ করা হয়েছিল।
আমি তার মাথার উপর থেকে রক্ত ​​পড়তে দেখছিলাম। আমি তার দেহটি টেনে নিয়ে যাওয়ার চেষ্টা করলাম। প্রথমবারের মতো আমি কোনও মৃতদেহ দেখেছি তাই আমি হতবাক হয়েছি। তারা এখনও গুলি করছিল, তাই আমি রাস্তায় নেমে এসেছি।র‌্যাব কর্মকর্তারা গুলি করা বন্ধ করলে তারা তাকে মৃতদেহের মতো টেনে এনে গাড়িতে ফেলে দেয়।
সংঘর্ষ চলাকালীন পুলিশ মোট ৮০ জনকে গুলি করে হত্যা করেছিল। পুলিশ বলেছে যে এটি "আত্মরক্ষার জন্য" এই সমস্ত হত্যাকাণ্ড করেছে।
পুলিশ সহিংসতার জন্য ৯৮,০০০ লোকের বিরুদ্ধে মামলা করেছে এবং বেশ কয়েকটি জেলায় ১৪৪ ধারা জারি করেছে।